Ma ei taha iialgi unustada, et kannan kristlasena Kristuse nime.
Meid on kutsutud kandma Jumala nime,
kes igatseb osutada meile oma õnnistusi ja soosingut.
Meid on kutsutud särama ja jagama Tema armu.
Tänud taas liitumast meiega!
Räägin täna sellest,
mida see tegelikult tähendab kanda Kristuse nime?
Kui inimesed nimetavad end kristlasteks,
siis huvitav, kui palju me tegelikult mõtleme sellele,
et see termin kätkeb endas ka Kristuse nime - Krist-lane.
Nii kutsutakse kõiki Jeesuse Kristuse järgijaid.
Tean, et selles nimes peitub vägi ja see suudab tuua läbimurdeid
kõige võimatumatessegi olukordadesse.
Seetõttu on mul hea meel olla kristlane ja kanda Tema nime.
Eelmises saates...
Kuid paljud siinolijaist teavad, et nad teavad, et nad teavad,
et nad on kristlased?
Kui sa tead, et sa tead, et sa tead, et sa oled kristlane,
siis tõsta oma käsi.
Sa oled kristlane.
Kristlane.
Mida see tähendab?
Kristlane tähendab seda, et kannad Kristuse nime.
Sa oled Krist-lane - Kristus on sinu sees.
Ja see hea uudis on see, et me oleme Tema nime kandjad.
Jeesuse nime kandjad.
Me oleme sillutamas uusi teid.
Oleme minemas sinna, kus kunagi varem käinud pole.
Aamen.
Sest elu on liiga lühike, et elada seda vaid oma mullis,
kui meile on tegelikult antud nii võimas nimi, mida kanda.
Kui Jumal tegutseb meie kogudustes ja eludes,
siis on lausa hämmastav,
kuidas me püüame anda au selle eest mõnele inimesele.
Mõeldes ka meie koguduse peale,
siis tegelikult pole küsimus kunagi olnud Hillsongi koguduses,
vaid päästjas, kelle nimi on Jeesus.
Seda ka meie eludes ja teenistustes.
Kui me taandame kõik vaid endale,
piirame tegelikult seda, mida Jumal tahab korda saata.
Sest ainuüksi läbi Jeesuse
on sul võimalik minna sinna, kus sa kunagi käinud pole
ja teha asju, mida kunagi teinud pole.
Kui mu poeg Ben oli alles väike
ja me kogudus oli just kolinud uude suurde laohoonesse,
kus polnud veel kogu mööblitki sees.
Sel hoonel oli tsementpõrand ja ka üks rõdu,
kuhu olime rajamas kontori poolt.
Olime just kolinud sinna ja ma arvan,
et ohutusest polnud suurt palju rääkida...
Olin parasjagu oma kabinetis,
kui kuulsin korraga üht suurt mütsatust.
Nii tugevat, et tsementpõrand otsekui rappus selle all.
Me kõik tormasime oma kabinettidest välja
ja nägime halvimat, mis juhtuda sai.
Ben oli kukkunud rõdult 1.korrusele.
Ta kukkus läbi mingi sõrestiku ja peaga otse vastu tsementpõrandat.
3 aastane poiss.
Ma ei unusta seda iialgi!
Iga vanem, kes on sarnases olukorras olnud,
teab, mis tunne see on.
Mul oli tuli takus alla jõudmisega ning ma haarasin oma poja sülle.
Ta ei hinganud.
Ta ei saanud hingata ja ta näonahk oli vahelduvalt sinine ja lilla.
Me ei saanud teda hingama ja ma ei teadnud, mida teha?
Ainus asi, mida oskasin sel hetkel automaatselt teha,
oli kisendada: "Jeesus!"
Ja sel hetkel...
Ma küll ei tea, kas ma ajasin Talle hirmu nahka või...
Aga ma usun, et nime Jeesus peale hakkas poeg taas hingama.
Ta hakkas taas hingama.
Seetõttu on oluline meeles pidada, et on vaid üks nimi,
mille kaudu inimene võib pääseda.
On vaid üks nimi, mis paneb deemonid põgenema.
On vaid üks nimi, mis võimaldab elada Jumala tõotustes ja väes.
Nimi, mille kaudu minna, kus kunagi käinud pole
ja teha, mida eales teinud pole.
Ära iialgi alahinda Jeesuse nimes peituvat väge!
Meid kutsutakse kristlasteks, sest me kanname Tema nime.
Kui vaadata Vanas Testamendis 4 Moosese 6 ptk'i,
siis seal on näha,
kuidas Jumal sõna otseses mõttes pani oma nime oma rahva üle.
4 Moosese 6 on paljude jaoks tuttav,
sest kogudused on kasutanud sealset palvet aastasadu.
See on osa õnnistussõnadest.
Seal on öeldud:
"Issand õnnistagu sind ja hoidku sind!
Issand lasku oma pale paista sinu peale
ja olgu sulle armuline!
Issand tõstku oma pale sinu üle ja andku sulle rahu!"
Kui sa uurid Piiblit pisut lähemalt,
siis sõna "rahu" tähendab ka edukust või head käekäiku.
Seega see on rahu õnnistus, hea käekäigu õnnistus,
hea tervise õnnistus.
Vot sellise õnnistusega on seal tegu.
Nii et me tunneme seda õnnistust.
Kuid vaata, mida 4 Moosese 6:27 ütleb.
Jumal käsib Moosesel öelda preester Aaronile järgmist:
"Nõnda pandagu (preestrite poolt) minu nimi Iisraeli laste peale
ja mina õnnistan neid!”
Mida see tähendas panna Jumala nimi Iisraeli laste üle,
kes oli Jumala rahvas Vanas Testamendis?
Ja siis Jumal lisas ja ütles: "Ma õnnistan neid!"
See kõik saab alguse juba 22.salmist:
"Ja Issand rääkis Moosesega, öeldes:
Räägi Aaroni ja ta poegadega ning ütle:
Õnnistades Iisraeli lapsi, öelge neile nõnda:
"Issand õnnistagu sind ja hoidku sind!
Issand lasku oma pale paista sinu peale
ja olgu sulle armuline!
Issand tõstku oma pale sinu üle ja andku sulle rahu!
Nõnda pandagu minu nimi Iisraeli laste peale
ja mina õnnistan neid!”
See on üks võimas asi ja imeilus õnnistus.
Üks imeilus tõotus.
Jumal lubas panna oma nime oma rahva üle.
See on tähendusrikas asi paaril erineval põhjusel.
"Issand õnnistagu sind ja hoidku sind!"
Mida see tähendab, et Jumal hoidku sind?
See tähendab seda, et oled Tema silmis väärt hoidmist.
Ta tahab kaitsta sind ja varustada sind.
Ta tahab hoida sind.
"Issand olgu sulle armuline."
Jumal ei ole pahane su peale.
Ta ei ole pahane, vaid täis armu.
Tema nimi kätkeb endas armu ja Ta tahab olla armuline su vastu.
Need on imelised palved:
"Issand õnnistagu ja hoidku sind ning lasku oma pale paista su üle."
Ilmalikus Piibli "tagurpidi tõlkes" kõlaks see salm aga nii
nagu õelutsevad kristlased vahel neti avarustes seda kasutavad,
risustades oma kommentaaridega su FB'i, Twitterit või Instagrammi;
kes püüavad külvata su ellu kõikvõimalikku negatiivsust ja kaotust.
Nende tõlke kohaselt kõlaks see palve nii:
"Issand needku sind ja hüljaku sind,
Issand lasku oma vihasel palel paista su üle ja olgu õel su vastu.
Issand vibutagu oma pikka sõrme ja tuua sulle süüd ning hukkamõistu!"
Kui paljud on tänulikud, et Jumal, keda teenime, pole selline?
Ta pole Jumal, kes vibutab sõrme või vahiks sind vihaselt.
Ta pole Jumal, kes hülgaks sind
või täidaks sind süütunde ja hukkamõistuga.
Ei!
Ta on Jumal, kes tahab õnnistada ja hoida
ning lasta oma palel paista su üle.
Olla sulle armuline
ja lasta oma heal meelel hingata su üle.
Ning täita su elu oma rahuga.
Oma õnnistustega.
Selline on Jumala süda.
See oli õnnistus,
mille Jumal käskis Moosesel muuta kuulutuseks.
Mitte vaid palveks, aga kuulutuseks.
Seda õnnistust pidi kuulutatama kõikjal.
Ülempreestrid pidid kuulutama seda üle rahva.
Kuulutama!
Mulle nii meeldib see.
Ja see Tema nimi..
Igakord, kui seal öeldakse: "Issand õnnistagu, Issand lasku.."
Siis see Tema nimi on kõige püham ja jumalikum, mis üldse olla annab.
See nimi Jehoova ehk Jahve.
Juutide jaoks oli see nii püha,
et nad ei kasutanud selles isegi täishäälikuid ja see kõlas nii...
Seetõttu oleme meie lisanud ka täishäälikud
Jumala kõige pühamale ja jumalikumale nimele.
Pole ühtki teist nii võimast nime, mida lisada mõnele tõotusele.
See oli nii võimas nimi,
et ainult ülempreester võis selle välja öelda.
Juudid ei tohtinud seda isegi kirjutada, sest see oli juba kuulutus.
Nii et see nimi, mille alt need õnnistused tulevad,
on Jumala kõige suurem ja jumalikum nimi.
Milline võimas nimi!
Kogu selle õnnistuspalve eesmärk oli ilmutada Jumala nime.
Jahve.
Ja isegi veel tuhandeid aastaid hiljem, kui juudid kokku tulevad,
kasutavad nad seda õnnistuspalvet; seda kuulutust.
Ja isegi, kui ülempreestrit pole kohal,
võetakse see palve pereringis ikka üles.
"Issand õnnistagu ja hoidku sind, Issand lasku oma pale paista su üle!"
Juudid kutsuvad seda palvet mitme erinimega.
Vahel nimetatakse seda "Ülempreestri õnnistuseks",
sest ainuüksi ülempreester sai paluda seda õnnistust.
Teine kord nimetatakse seda "Kolmekordseks õnnistuseks",
sest see kätkeb endas kolm korda Issanda nime.
1. Issand õnnistagu ja hoidku sind.
2. Issand lasku oma pale paista sinu peale
ja olgu sulle armuline.
3. Issand tõstku oma pale sinu üle ja andku sulle rahu!
Nii et nad kutsuvad seda "Kolmekordseks õnnistuseks".
Kuid üks vinge viis, kuidas nad seda veel kutsuvad,
on "Üles tõstetud käte õnnistus".
Põhjus, miks nad seda nii kutsuvad, on selles,
et preester tõstis sõna otseses mõttes oma käed
ja "pani" selle õnnistuse rahva üle.
Ta tõstis oma käed ja pani selle õnnistuse rahva üle.
"Issand õnnistagu ja hoidku sind!"
Kui võimas!
Ja siis see jätkub Jumala sõnadega:
"Nõnda pandagu minu nimi Iisraeli laste peale!"
Kujuta ette, kuidas ülempreester oma üles tõstetud kätega
paneb Jumala nime Tema rahva peale.
See on väga tähendusrikas, sest kuni selle hetkeni
oli vaid üks inimene, kes võis kanda Jumala nime
ja selleks oli ülempreester ise.
Muide, ülempreester kandis Jumala nime oma rüü peal.
Jumal andis selleks 2 Moosese 28:9 vastavad juhised,
kus Ta ütles: "Võta siis kaks karneoolikivi
ja uurenda neisse Iisraeli poegade nimed:
kuus nende nimedest ühte kivisse ja kuus ülejäänud nime teise kivisse.."
See tähendab seda,
et need 12 suguharu esindasid kõiki Iisraeli nimesid
ja need said liidetud ülempreestri kuue õlatükkidega.
Nii et ta kandis oma õlgadel kõigi Iisraeli laste nimesid.
Lisaks sellele pidi ülempreester kandma kullast laubaehet (salm 36),
millel oli Jumala nimi tekstis: "Issandale pühitsetud".
Ehk mis teisisõnu ütles ka, et Jumal on pühadus.
Nii et ainuke inimene, kes võis üldse kanda Jumala nime,
oli ülempreester.
Ta sõna otseses mõttes kandis rahva nimed Jumala ette
ja kandis Jumala nime inimeste ees.
Kuid 4 Moosese 6 ptk's see kõik korraga muutub
ja Jumal ütleb ülempreestrile,
kes siiani oli ainsana kandnud Jumala nime,
et ta peab panema Jumala nime rahva peale.
See "üles tõstetud käte õnnistus" - Jumala nime panemine rahva üle,
et Ta saaks neid õnnistada.
See on see põhjus, miks saame kanda Tema nime.
See on see teema, mis on ühine kõigis neljas evangeeliumis -
Issanda nimi ja selles tegutsemine.
"Minu nimel te ajate välja kurje vaime!"
"Minu nimel te tervendate haigeid!"
Sest me kanname seda nime!
Tema nime kandjatena pole meid kutsutud elama
vähe tähtsat ja piiritletud elu.
Ka mitte sellist elu, mis tõmbaks tähelepanu meile endile,
pannes meid arvama, et see kõik on tänu meile.
Me peame mõistma,
et Jumala nimes langevad ka kõige võimsamad raudsed eesriided.
Ta tahab teha su elus enam, kui suudad eales ettegi kujutada.
Viia sind sinna, kus sa kunagi käinud pole
ja lasta sündida asjadel, mida sa ei arvanud suutvat teha.
Jeesuse nimel.
See on nimi, mis on ühtaegu kõikehõlmav ja kõikevälistav.
Kõike muud välistav selles mõttes, et Jeesus on üks ja ainus tee.
Küll aga ütleb Piibel, et kes iganes tahab tulla Ta juurde,
mis omakorda viitab kõikehõlmavusele.
Nii et ühtaegu kõikevälistav ja kõikehõlmav.
Ühtaegu lai ja ühtaegu kitsas.
Ühtaegu võimas ja ühtaegu isiklik.
Nimi, mis võimaldab minna sinna, kuhu varem ei saanud
ja teha asju, mida varem ei suutnud.
See on nimi, mis on üle kõigi teiste nimede.
Nimi Jeesus, mille kõrval pole ühtki teist nime!
Jeesus.
Usun, et enne veel, kui tänane teenistus lõppeb,
võin tõsta oma käed
ja panna sümboolselt Jumala nime selle rahva üle,
uskudes, et suudate siis teha asju, mida enne ei suutnud
ja minna sinna, kus varem pole käinud.
Usute te sellisesse kristlusesse?
Nimesse, mis on üle kõigi nimede.
Jeesuse nimi.
Aamen.
Nii et seal samas, 4 Moosese raamatus,
läks Issanda nimi preestrilt sinu ja minu peale.
Jumal ütles: "Ma panen oma nime teie üle ja õnnistan teid."
Kogu see palve on seotud õnnistustega.
See algab sõnadega: "Issand õnnistagu sind!"
ja lõppeb sõnadega: "Mina õnnistan neid."
See on vägagi kooskõlas Aabrahami lepinguga,
kus 1 Moosese 12:2 Jumal ütles:
"Ma õnnistan sind ja teen sind suureks rahvaks,
et sina omakorda võiksid olla õnnistuseks."
Et sa võiksid olla õnnistuseks.
Tunnen ka ise,
kuidas meile on nii palju antud läbi Jeesuse nime.
Kuid fakt on ka see,
et meid on õnnistatud selleks, et olla omakorda õnnistuseks.
Seega, kui me kanname kristlase nime,
mil' moel peaks see väljenduma me eludes?
Kogudusena siin maal, aga ka igal pool mujal,
peame me mõistma,
et meid on kutsutud mitte ainult tarbima seda nime.
Selles pole küll midagi halba,
et meie tervenemine või võit sünnib Jeesuse nimel;
see läbimurre tuleb Jeesuse nimel.
Kuid ärgem elagem vaid kui tarbijad!
Sest me pole Kristuse nime tarbijad, vaid selle kandjad.
Jah, Ta on pannud oma nime meie üle,
kuid me oleme ka selle nime edasi andjad.
Ehk siis, me kanname selle nime ka maailma meie ümber.
Kui Martin Luther lisas missale selle sama palve 4 Mo 6 ptk'st.
Need samad õnnistussõnad,
millega me sageli oma jumalateenistusi lõpetame.
"Issand õnnistagu sind ja hoidku sind!
Issand lasku oma pale paista sinu peale
ja olgu sulle armuline!
Issand tõstku oma pale sinu üle ja andku sulle rahu!"
Me kasutame seda palvet kui õnnistussõnu.
Kui Martin Luther selle palve oma missadele lisas,
siis ta eesmärgiks oligi see,
et rahvas läheb sealt kirikust välja, kandes endaga Issanda nime.
Kuid ka see, et nad läheksid välja tee äärtesse ja tööpaikadesse;
küladesse, kogukondadesse ja oma perede keskele,
kandes endaga Issanda nime.
See on ka meie vastutus.
Meid pole kutsutud vaid tarbima seda nime,
aga ka kandma ja edasi andma seda nime.
Tahan julgustada teid rohkem kui eales varem
kasutama Jeesuse nime, mis omab nii suurt mõju te endi üle
ja minema sinna, kus te varem käinud pole
ja tegema asju, mida te varem teinud pole.
Las see nimi langeda teie elude kaudu ka nende üle, kes on teie ümber,
nii et te Tema nime kaudu võiksite näha muutusi
maailmas ja enese ümber.
Ärgem iial olgem isekad selle nime suhtes, mida me kanname.
See on nimi üle kõigi nimede!
Nimi üle kõigi nimede!
Kandkem seda siis hästi!
Jeesuse nimel.
Mina usun, et see saal siin on täis ustavaid inimesi.
Ustavaid inimesi.
Ilmutuse 3 ptk's rääkis Jeesus erinevatest kogudustest.
Esimene, kellest Ta rääkis, oli Sardese kogudus
ja Ta nimetas seda surnud koguduseks.
On siin keegi surnud kogudusest?
Teine oli Laodikeia kogudus, mida Ta nimetas leigeks koguduseks.
Kuid surnud ja leige koguduse vahele jäi ustav kogudus.
Selleks ustavaks oli Filadelfia kogudus.
Mulle nii meeldib Jumala tõotus selle ustava koguduse suhtes.
Ta ütles neile, et kuigi neil oli vähe jõudu,
ei olnud nad salanud Tema nime.
Võib ma loen selle teile ette?
Me lõpetame kohe varsti, aga püsige veel lainel mõni minut.
Ilmutuse 3:8
"Ma tean su tegusid!
Ennäe, ma avasin su ees ukse, mida ükski ei suuda lukustada.
Sul on vähe jõudu, kuid sa oled hoidnud tallel mu sõna
ega ole salanud mu nime."
Kuna nad ei olnud salanud Tema nime, siis...
Kuigi neil oli vähe jõudu, ei olnud nad salanud Tema nime.
Kuigi tee on raske, te pole hüljanud mu nime.
Ja Jumala tõotus selle eest oli avada uksi,
mida keegi ei saanud sulgeda.
Sa lähed ja teed asju, mida kunagi varem teinud pole!
Jeesuse nimel.
See on see, mida Ta seal ütleb.
Seda kõike seetõttu, et te pole salanud Tema nime.
Kuid siis Ta jätkab
ja kirjeldab seda ustavat kogudust kui sambaid.
Sambad on midagi, mis on kindlad ja millele saab loota.
Nad on alati olemas; nad on püsivad.
Pastorid on tänulikud inimeste eest, kes on nagu sambad
ja kes moodustavadki ustava koguduse.
Ilmutuse 3:12
"Kes võidab, selle teen ma sambaks oma Jumala templis
ja enam iialgi ei lähe ta sealt välja,
ning ma kirjutan tema peale oma Jumala nime
ja oma Jumala linna, uue Jeruusalemma nime,
mis tuleb maha taevast minu Jumala juurest,
ning oma uue nime."
Mida Jumal sellega ütleb?
Ta ütleb, et need, kes on ustavad; need, kes on sambad -
neile Ta kirjutab oma nime.
Ta kirjutab ja paneb oma nime nende peale.
Nime, mis on kõrgeim kõigist teistest nimedest.
Nimi, mis on kõrgeim inglitest ja kõigist-kõigest muust.
Nimi, mis murrab deemonite väe ja tervendab kõik haiged.
Nimi, mis on kõikehaarav ja kõikevälistav,
ühtaegu lai ja kitsas,
ühtaegu isiklik ja kõikvõimas,
mis võib viia sind sinna, kus sa eales käinud pole
ja panna sind tegema asju, mida eales teinud pole.
Pole ühtki teist nime kui vaid Jeesuse nimi!
Ühtaegu tugev kui ka ilus!
Suurim nimi kõigist!
Suurim nimi, mis on ühtaegu tugev kui ka ilus.
Imeline nimi - Jeesus.
Imeline nimi otse taevast.
Nimi, mis hajutab kõik hirmu ja kahtluse pilved
ja täidab me kurvad südamed rõõmuga.
Imeilus nimi, mida armastan.
Me ei mõista Ilmutuse raamatut kunagi lõpuni välja.
Osad püüavad küll seda tõlgendada ja selle põhjal prohveteerida,
kuid tegelik arusaamine sellest saabub ikka alles igavikus.
Kuid üks on kindel - Jeesus kõneles läbi apostel Johannese,
kes oli Patmose saarel vangis.
Jeesus andis talle konkreetsed sõnumid
tolle aja Uue Testamendi koguduste jaoks.
Üks neist oli Filadelfia kogudus,
keda Jeesus austas nende ustavuse pärast.
Nad olid usaldusväärsed.
Jeesus kirjeldas neid kui templi sambaid.
Tõsiasi, et nad olid ustavad ja vankumatud;
et nad püsisid seal, kus nad olid ega lennutanud ringi,
tingis selle, et Jumal avas uksi neile.
Mina usun, et kui sina oled ka ustav, avab Jumal sullegi
erilisi uksi ja erakordseid võimalusi.
Uksi, mille avanemisest poleks sa eales osanud unistadagi.
Elust, mis teenib Jeesust, saab üks lugu ja tunnistus,
mis on täis Jumala ustavust.
Jumal armastab ja austab ustavust.
Seetõttu tahan julgustada sind olema kindlalt paigas.
Kui oled kusagil koguduses - ole kindlalt paigas.
Ka muidu oma elus - ole kindel ja usaldusväärne,
sest sellega kaasneb avatud uste tõotus.
Seetõttu tahan paluda täna, et Jumal avaks sulle võimaluste uksi
ja uusi algusi, millest sa poleks osanud unistadagi.
Ja kuigi elus võib ette tulla inimesi või vaimseid jõude,
kes püüavad sulgeda uksi, mida Jumal tahab avada,
siis samas on meil tõotus,
et tagakius ja vastuseis saavad nullitud
ja Jumal avab uksi, mida ei sina ega ka keegi teine ei saa sulgeda.
Miks?
Sest Ta ütles Ilmutuse raamatus sellele ustavale kogudusele,
et Ta on andnud neile oma nime.
Ja selles nimes peituv vägi ületab iga teise nime väe.
Tõstke oma silmad, sest Kuningas on saabunud
Maailma valgus ulatumas meieni
Pole ühtki teist nime
Pole ühtki teist nime,
kui meie Jumala, Jeesuse Kristuse oma
Võitmatuna istumas kõrgeimas paigas
Mäed kummarduvad, kui tõstame kõrgeks Tema nime
Pole ühtki teist nime
Pole ühtki teist nime,
kui meie Jumala, Jeesuse Kristuse oma
Olgu sul lootust, kui maailm su ümber segaduses näib
Ristil saavutatud võit
Ta võim on võitnud nii surma kui ka haua
Me elu peitub Temas, suurimas nimes, mida eales leida võib
Järgmine peatus on 2 minuti pärast
UUS ÕPETUS
PASTOR BRIAN HOUSTON'ilt
EI ÜHTKI TEIST NIME
Me peame mõistma, et pole ühtki teist nime.
Et kogu kaitse, turvatunne, varustatus, meelevald ja rahu
lähtuvad vaid sellest ühest ja imelisest nimest, milleks on
JEESUS
Jeesuse nimes on midagi erilist!
Tänud, et olid meiega - see tähendab väga palju mu jaoks!
Seda saadet näidatakse u 200 erineval maal üle maailma,
olles tõlgitud paljudesse erikeeltesse.
See on suur eesõigus ja au teha seda saadet teie kõigi jaoks.
Kui soovid minuga ühendust võtta, siis mu kontaktid on näha ekraanil.
Ole õnnistatud ja ilusat nädala jätku!
Ära kunagi unusta - Jumal on sinu poolel!
Tõlge: Anne-Ly Raukas